Clinton "Clint" Eastwood jr. (gebore op 31 Mei 1930) is ’n Amerikaanse akteur, rolprentvervaardiger, regisseur, musikant en politieke figuur wie se loopbaan oor meer as ses dekades strek. Eastwood is gebore op 31 Mei in San Francisco, die seun van Clinton Eastwood Sr. (1906–1970) en Ruth (Runner) Wood (1909–2006). Eastwood het 'n aantal beroepe probeer, waaronder as lewensredder, papierdraer, kruidenierswinkel, boswagter en gholfkaddy. Hy het in die 1960's bekend geraak vir sy rol as die Man Sonder Naam in die Dollars-trilogie en in die 1970's en 1980's as die antiheld-polisieman Harry Callahan in die vyf Dirty Harry-rolprente. Dié en ander rolle het hom ’n toonbeeld van manlikheid gemaak. Vir sy western Unforgiven (1992) en sportdrama Million Dollar Baby (2004) het Eastwood Oscars gewen vir beste regisseur en beste prent, en het hy benoemings gekry vir beste akteur. Sy grootste kommersiële sukses was die avontuurkomedie Every Which Way but Loose (1978) en die opvolg, Any Which Way You Can (1980), ná inflasieaanpassings.